01/06/2022 | Administración LocalMunicipal
Cee
Ampliación do horario de peche dos establecementos abertos ao público, dos espectáculos públicos e das actividades recreativas con motivo da celebración da festa/verbena popular “V Asado do Porquiño” no lg. San Xián, parroquia da Pereiriña

ASUNTO: AMPLIACIÓN DO HORARIO DE PECHE DOS ESTABLECEMENTOS ABERTOS AO PÚBLICO, DOS ESPECTÁCULOS PUBLICOS E DAS ACTIVIDADES RECREATIVAS CON MOTIVO DA CELEBRACIÓN DA FESTA/VERBENA POPULAR “V ASADO DO PORQUIÑO” NO LG. SAN XIAN, PARROQUIA DA PEREIRIÑA, DO CONCELLO DE CEE A Lei 10/2017, do 27 de decembro, de espectáculos públicos e actividades recreativas de Galicia, establece no artigo 4. c) que lle corresponde á consellería competente en materia de espectáculos públicos e actividades recreativas determinar o horario xeral de apertura e peche dos establecementos abertos ao público e de inicio e finalización dos espectáculos públicos e das actividades recreativas. Así mesmo, dispón no artigo 5. f) que lles corresponde aos concellos autorizar as ampliacións ou reducións sobre o horario xeral, atendendo aos criterios, os supostos e as circunstancias que, de ser o caso, figuren na orde de horarios prevista no artigo 17 da Lei. A Orde da Vicepresidencia primeira Consellería de Presidencia, Xustiza e Turismo do 23 de outubro de 2020, pola que se determina o horario de apertura e peche dos establecementos abertos ao público e de inicio e finalización dos espectáculos públicos e das actividades recreativas, dispón no seu artigo 9.1 que os concellos poderán ampliar para todo o seu termo municipal ou para zonas concretas deste os horarios xerais de peche dos establecementos abertos ao público, así como de finalización dos espectáculos públicos e das actividades recreativas, durante a celebración das festas e verbenas populares, do Entroido, da Semana Santa e do Nadal, facendo compatible, en todo caso, o seu desenvolvemento coa aplicación das normas vixentes en materia de contaminacón acústica. Por Resolución da alcaldía de data 26/05/2022 fixouse o número máximo de días naturais durante o presente ano 2022 nos que poderán ampliarse os ditos horarios neste termo municipal, conforme co disposto no artigo 9.2 da devandita Orde. Na citada Resolución indícase que as datas concretas de ampliación dos horarios determinarase mediante resolución da alcaldía, de oficio ou a petición de parte interesada. No artigo 9.4 da Orde do 23 de outubro de 2020 sinálase que as ampliacións de horario non poderán superar, en ningún caso, en 2 horas os horarios xerais de peche dos establecementos abertos ao público, dos espectáculos públicos e das actividades recreativas. Visto o escrito presentado o día 18/05/2022 (rexistro entrada nº 202200000001159) por (…), con DNI 47*893**H, en representación da Asociación Cultural Xente da Tralla, con CIF G70453261, organizadora da festa/verbena popular denominada V asado do porquiño ao espeto, que se vai celebrar no Lg. San Xián, da parroquia da Pereiriña, deste termo municipal, o día 4 de xuño de 2022, no que solicita unha ampliación en 2 horas do horario de remate da verbena nocturna. Considerando a vontade deste Concello en apoiar o sector hosteleiro municipal e a actividade das verbenas como celebración festiva tradicional de Galicia así como o interese en apoiar o movemento asociativo municipal, que fai posible a celebración destes eventos, o cal se debe compatibilizar coa aplicación das normas en materia de contaminación acústica ou outras disposicións legais e, así mesmo, cos dereitos de terceiras persoas e co óptimo funcionamento dos servizos públicos. De acordo coa normativa indicada e en uso das competencias que me outorga a lexislación vixente, No uso das atribucións que me outorga a lexislación do réxime local, RESOLVO: 1º. Autorizar a ampliación en 1 hora sobre o horario xeral disposto nos artigos 5 e 7 da Orde do 23 de outubro de 2020, da finalización da festa/verbena popular denominada V asado do porquiño ao espeto que se vai desenvolver na noite do sábado, 4 de xuño ao domingo 5 de xuño no Lg. San Xián (A Pereiriña). 2º. Autorizar a ampliación en 2 horas sobre o horario xeral disposto nos artigos 5 e 7 da Orde do 23 de outubro de 2020, do peche dos establecementos de restauración da parroquia da Pereiriña na noite do sábado, 4 de xuño ao domingo 5 de xuño. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. RECURSOS: Contra a presente resolución, que pon fin á vía administrativa, poderá interpoñerse o recurso de reposición perante o mesmo órgano que a ditou, dentro do prazo de UN MES, ou ben impugnala directamente perante a orde xurisdicional contencioso-administrativa dentro do prazo de DOUS MESES, contados desde o día seguinte á súa notificación/publicación, todo iso de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, e o artigo 46 da Lei 29/1998, de 13 de xullo, reguladora da xurisdicción contencioso-administrativa. Así mesmo, poderá interpoñerse o recurso extraordinario de revisión en vía administrativa, perante o mesmo órgano que o ditou, polos motivos e no prazo previsto no artigo 125 da Lei 39/2015. En CEE, o 26 de maio de 2022. A alcaldesa, Margarita Lamela Louzán A secretaria, Rocío Hermida Cancela